# Fill

Un fill o filla és el descendent directe d'un animal o persona. Qualsevol nen és un fill, ja que tots els nens tenen pares, malgrat que els pares no estiguin vius (llavors se'ls anomena orfes) o visquin en una altra banda. Els fills poden ser biològics o fruit de l'adopció.

## Citacions

* Els anys d'infància comencen a acumular-se a la vora d'en Daniel i una se sent realitzada. Encara que d'aquesta banda de llit on avui seu pròxima al fill, ell li dóna l'esquena.
       — Núria Añó

## Dites populars

* Afillat fa de mal criar.
* Casa el teu fill amb igual i ningú te'n dirà mal.
* Casa no farà qui molts fills tindrà.
* Criar d'altres el fill, és un perill.
* De xiquet, es cria l'arbre dret.
* Dels fills de la meva filla, sé del cert que l'àvia en só. Però dels fills del meu fill, potser sí i potser no.
* Educació i diners, fan el fill cavaller.
* El fill de la gata, rates mata.
* El pelicà s'obre el pit per a donar menjar als seus fills.
* Fill casat, fill mig perdut, que oblida el favor rebut.
* Fill meu: paga lo deus, no ho deixes per a els hereus.
* Fill, si eres bò, per a tú plante el mallòl.
* Fills y cristiáns, si els vòls gojar no els ha de regalar.
* Fills y pollets, s'en salven poquets.
* La filla a filar i el fill a llaurar.
* Filla amb bon dot, a casa hi dura poc.
* Filla després de fill, mare en perill.
* Filla enllotada, ni vídua ni casada.
* Les criatures diuen allò que senten a dir.
* Matrimoni sense fills, arròs sense oli.
* Molts fills i poc pa, anar a captar.
* Quan el fill s'assembla al pare, treu de dubtes a la mare.
* Qui amb mainada s'acotxa, cul-cagat es lleva.
* Qui només té un fill, sol criar-lo totxo.
* Si als fills no vas adreçant, ells t'adreçaran.
* Si no vols tenir desfici, dóna als teus fills ofici.
* Un fill o dos, són poc: quatre o cinc són foc.
* Vols ton fill bo? Sigues tu millor.

### Dites relacionades amb els pares

* A pare guardador, fill dissipador.
* Fill ets, pare seràs, tal faràs tal trobaràs.
* Fill que a pares entristeix, no envelleix.
* Fills que els pares bat, té l'infern guardat.
* Mai els fills han engreixat als pares.

#### Dites relacionades amb el pare

    Pàgina principal: Pare
* Fill de vell naixcut, fill sabut.
* El pare, pastor; el fill, senyor, i el nét a captar.
* Un pare manté cinc fills: cinc fills no saben mantenir un pare.
* Una noia, bona noia; i dues noies, encara... Tres noies, ja massa noies; quatre noies, pobre pare!

#### Dites relacionades amb la mare

    Pàgina principal: Mare
* Fill sense dolor, mare sense amor.
* La mare tonta és, si el fill no riu al cap d'un mes.
* Mare recatada, filla assegurada.
* Mare vella que té un fill, a la pubilla de no casar-se posa en perill.

## Referències

* ↑ Añó, Núria. La mirada del fill. Badalona: Abadia, 2012 (Garlanda). ISBN 978-84-96847-77-4.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 Cinc mil refranys catalans i frases fetes populars, 1965.
* 1 2 3 4 5 6 Alberola, Estanislau. Refraner Valencià, 1928, p. 123.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.